HR ja talous - mittareista yhteinen kieli\nHR ja talous – mittareista yhteinen kieli\nHR | 04.06.2018\nKirjoittaja Janne Tikka\nTässä blogissa kirjoitan HR:n ja talouden välisestä yhteistyöstä. Ymmärtämällä taloutta HR:stä ei tule ainoastaan talousjohtajan hyvä ”kaveri” vaan myös entistäkin arvokkaampi kumppani liiketoiminnalle.\nHR:n ja talouden synergia on yrityksen toiminnan kannalta tärkeää, vaikka aina välillä tuntuu, että HR- ja talousihmiset puhuvat eri kieltä.\nTalousihmisten kieli on usein numerokieli, mikä voi joskus vaikeuttaa kommunikointia talouden ja HR:n välillä. HR:n on tärkeää osata esittää suunnitelmat sekä investoinnit henkilöstöön myös euroissa, jotta talouden olisi helpompi ymmärtää ja hyväksyä tulevat suunnitelmat. Yhtä tärkeää on seurata toteutusta käytännössä ja sitä, minkälaisia hyötyjä tehdyillä toimenpiteillä saavutetaan. On helpompaa saada uudet projektit liikkeelle, kun HR voi osoittaa, että erinäisistä kehityshankkeista ja niihin liittyvistä investoinneista on ollut hyötyä, myös euroissa. Jokaisessa yrityksessä on omat kuukausittaiset raportit, joilla seurataan liiketoimintaa sekä sen kehitystä. HR:n täytyy olla tietoinen myös yrityksen taloudellisesta tilanteesta sekä tulevaisuuden näkymistä.\nHR:n ei tarvitse ymmärtää kaikkia liiketoiminnan yksityiskohtia. Tärkeää on ymmärtää pääpiirteet yrityksen strategiasta, ansaintalogiikasta, resursoinnista sekä kulurakenteesta ja näiden mahdollisista muutoksista tulevaisuudessa. Liiketoiminnan ymmärtämisen myötä HR:n on huomattavasti helpompaa esittää tavoitteita ja myös onnistua näiden toteutuksessa. Ansaintalogiikalla tarkoitetaan suunnitelma siitä, miten tuotteesta tai palvelusta tehdään kannattavaa liiketoimintaa. Asiantuntijayrityksissä henkilöstö on tärkein tekijä ja näin ollen HR:llä on merkittävä rooli yrityksen menestyksen rakentamisessa mm. oikeiden rekrytointien, osaamisen kehittämisen ja suorituksen johtamisen mallien kautta.\nKeskeiset mittarit HR:n näkökulmasta\nTaloushallinnossa käytetään useita eri mittareita talouden lukujen seurantaan. Perinteisesti HR-funktiota ei nähdä numeroita seuraavana yksikkönä, vaan enemmänkin henkilöresursseja hallinnoivana ja kehittävänä toimijana. Nykypäivänä HR:llä tulee olla omat mittarit, jolla toimintaa seurataan. Ilman tavoitteita ja nykytilanteen ymmärtämistä on vaikeaa, ellei mahdotonta, tehdä oikeita päätöksiä.\nKeskeisiä mittareita HR:n näkökulmasta ovat:\nLomien vaikutus henkilöstökuluihin\nLomien ennakoiva suunnittelu ja niiden suora vaikutus henkilöstökuluihin: Budjetoinnissa ja ennustamisessa on tärkeää huomioida tulevat lomat ja niiden vaikutus lomapalkkavaraukseen ja tämän myötä henkilöstökuluihin sekä myös henkilöstön jaksamiseen. Rekrytoinneissa kannattaa myös huomioida se, minkälaisia kuluja tulee, jos uusille työntekijöille sovitaan palkallisia lomia.\nTulospalkkausjärjestelmän vaikutus kulurakenteeseen ja tulokseen\nTulospalkkausjärjestelmä sekä sen vaikutus kulurakenteeseen ja tulokseen: HR:n vastuulla on yleensä miettiä kehitystarpeita tulospalkkaukseen. Tulospalkkausratkaisua suunniteltaessa on tärkeää, että ratkaisua tarkastellaan myös vaihtoehtolaskelmien avulla siitä, miten tämä vaikuttaa mm. henkilöstökuluihin ja tulokseen. Tulospalkkauksen tulee kannustaa työntekijöitä tuottavuuden parantamiseen, mutta samalla olla myös taloudellisesti kannattavaa yrityksen näkökulmasta.\nKetterä kehitys vaatii yrityksen ja sen henkilöstön uusiutumiskykyä. Tämä kehitys vaatii merkittäviä panostuksia uuden oppimiseen ja henkilöstön koulutukseen sekä sitä kautta tuottavuuden kasvuun ja kustannuksiin.\nHenkilöstöetujen, kuten työterveyshuollon, työhyvinvointiin panostamisen, henkilöstötapahtumien, lahjojen ja muiden henkilöstöetuuksien toteutus tänä päivänä korostuu työnantajakuvassa sekä työhyvinvoinnissa. On tärkeää, että nämä panostukset kustannuksiin asetetaan suhteessa tuottavuuteen sekä lisäksi huomioiden verotukseen liittyvät kysymykset.\nLiikevaihto/Henkilö kuvaa selkeästi palvelun tuottavuutta sekä tehokkuutta per henkilö. Tämä tunnusluku vaihtelee eri toimialoilla sekä myös yrityksen sisällä eri liiketoiminta-alueilla riippuen palvelun tasosta ja keskituntihintatavoitteista. Kun uutta rekrytointia suunnitellaan, tulee HR:llä olla tiedossa tästäkin näkökulmasta, millaisia tavoitteita ja millä aikataululla henkilölle asetetaan.\nTämä tunnusluku näyttää keskimääräisen henkilöstökulun per henkilö. Tätä tunnuslukua voi verrata esimerkiksi edelliseen vuoteen ja budjetoituun tavoitteeseen. Jos tunnusluku on noussut huomattavasti, on tarkemman analyysin paikka siitä, mitkä taustatekijät vaikuttavat tunnusluvun nousuun.\nAsiakastyytyväisyyttä ja -sitoutuneisuutta on tärkeää seurata sekä analysoida myös HR:n näkökulmasta syy-seuraus suhteista peilaten. Johtuuko asiakastyytyväisyyden vaihtelu esim. henkilöstön proaktiivisuuden puutteesta, jolloin on tärkeää panostaa asiakaskokemuksen parantamiseen ja henkilöstön osaamisen kehittämiseen esim. koulutuksella tai toimintatapoja kehittämällä. Lisäksi on hyvä tarkastella esim. tarpeita rekrytointiprofiilien muuttamiselle tai toisenlaiselle suorituksen johtamiselle.\nHenkilöstötyytyväisyys vaikuttaa suoraan mm. asiakaskokemuksen kautta asiakkaiden sitoutumiseen, henkilöstön tuottavuuteen ja työilmapiirin sekä prosessien sujuvuuteen. Henkilöstön sitoutuneisuutta on tärkeää mitata määrävälein ja analysoida kehitystä sekä tehdä tilanteen vaatimia korjaavia toimenpiteitä.\nJos vaihtuvuus on suurta tai hallitsematonta, lisää se poikkeuksetta kustannuksia ja myös yrityksen sekä HR:n resurssitarpeita. Korvausrekrytoinnit vievät aikaa ja uusien henkilöiden perehdyttäminen maksaa. Vaihtuvuuden syy tulee aina analysoida ja miettiä ratkaisuja, joilla vaikutettaan henkilöstön sitoutumiseen ja pysyvyyteen.\nMikäli sairauspoissaoloja on paljon ja ne vaihtelevat eri yksiköissä, on analysoitava, mistä tilanne johtuu. Syitä voi olla monia, mutta mikäli esim. korkea sairauspoissaoloprosentti ja ylityöt korreloivat keskenään, voidaan oikealla työn suunnittelulla vähentää sairauspoissaoloja. Sairauspoissaoloihin voi myös vaikuttaa aikaisemmat mainitsemani mittarit kuten henkilöstön vaihtuvuus sekä henkilöstötyytyväisyys.\nJokaisella yrityksellä on raportoinnillisesti erilaiset tarpeet. Kun HR päättää ottaa tunnuslukujen seurannan käyttöön, tulee aluksi miettiä, mitkä asiat yrityksessä ovat tärkeitä ja miten henkilöstö vaikuttaa omalla toiminnallaan yrityksen tuloksellisuuteen niin tuottojen kuin kulujenkin näkökulmasta. Tässä sparrauskumppanina voi toimia esimerkiksi yrityksen oma talousjohtaja. Kun oman yrityksen keskeiset, mitattavissa olevat tunnusluvut ovat määritelty, tulee näille miettiä myös pitkän tähtäimen tavoitteet. Ymmärtämällä taloutta HR:stä tulee arvokkaampi kumppani liiketoiminnalle.\nKirjoittajasta Janne Tikka\nBusiness Controller, Azets


Private Blend: Hyvää naistenpäivää!\nMinun tekisi mieli antaa kaikille naislukijoille kukka, mutta koska se ei ole käytännössä mahdollista, niin saat sen näin kuvan muodossa. Sen myötä toivotan hyvää naistenpäivää ja ihanaa viikonloppua!\nTässä vielä hyvä kappale tähän päivään.\nLöysin myös samoihin säveliin sovitettun toisen videon, jossa on pätkiä mahtavista leffoista.\nLähettänyt Mikko klo 7.56\nLumikuningatar 8. maaliskuuta 2013 klo 9.13\nAurinkoinen kiitos & hymy! Hyvää naistenpäivää meille kaikille. Yhdessä olemme enemmän. Mitäpä sitä olisi olla nainen ilman miehiä ;)\nMikko 8. maaliskuuta 2013 klo 18.39\n:) No kiva jos tämä ilahdutti! Ihanaa viikonloppua!\nNimetön 8. maaliskuuta 2013 klo 10.01\nKiitos huomaavaisuudesta ja kukasta.Mukavaa viikonloppua.\nMikko 8. maaliskuuta 2013 klo 18.40\nEipä mitään - edes joku pieni muistaminen :)\nNimetön 8. maaliskuuta 2013 klo 10.34\nSie oot sitte ihku tyyppi! :D Kiitos onnitteluista ja aurinkoa Sinulle.\nMikko 8. maaliskuuta 2013 klo 18.42\nAijaa, no kiitos :) Ihanaa viikonloppua sinne!\nNonna 8. maaliskuuta 2013 klo 11.08\nKiitos :) Mukavaa viikonloppua!\nNimetön 8. maaliskuuta 2013 klo 11.15\nKiitos, mulle kelpaa naistenpäiväkukat vielä huomennakin ;)\nMikko 8. maaliskuuta 2013 klo 18.43\nNo mutta sä sait niitä varmasti jo aamulla, vai mitä? ;)\nNimetön 8. maaliskuuta 2013 klo 13.13\nHei! todella kiva blogi sulla. Ensin alkuun ajattelin, etta miehen pitama fashion&lifestyle -juttu ei kerta kaikkiaan voi olla kiinnostava, mutta on se!Jatka samaan tyyliin, vaikutat kivalta ja fiksulta tyypilta.\nMikko 8. maaliskuuta 2013 klo 18.46\nOi, kiitos - olipa mukava kommentti! Ihanaa viikonloppua! :)\nMaria / Kotirouva Lontoossa 8. maaliskuuta 2013 klo 13.30\nHeippa Mikko! Kiitos toivotuksista ja hyvää viikonloppua Helsinkiin :-)\nMikko 8. maaliskuuta 2013 klo 18.47\nEipä mitään :) Kiitos viimeisestä, oli tosi kiva tavata! Ihanaa viikonloppua ja hyvää reissua!\nNimetön 8. maaliskuuta 2013 klo 13.44\nMahtava kasari-video, asennetta;)\nMikko 8. maaliskuuta 2013 klo 19.08\nJoo, näitä pitää katsoa välillä aina uudestaan :)\nMapsi 8. maaliskuuta 2013 klo 18.01\nKaunis kiitos muistamisesta ja ihanasta pionista vielä ihanammasta Anniesta! Ihan mun no1 joskus eikä pahalta kuulosta vieläkään :) Kivaa viikonloppua sulle!\nMikko 8. maaliskuuta 2013 klo 19.10\nNo sitten sattui kappalevalinta hyvin! Annie on kyllä legenda! Kivaa viikonloppua myös sinne :)\nNimetön 8. maaliskuuta 2013 klo 20.58\nVoi, kiitos kovasti muistamisesta! sulla on sitten niin ihanan nasta tyyli kirjoittaa ja kertoa kuulumisia (luin esim. juuri Home sweet home-postauksen), että tulen aina hyvälle tuulelle. Oot varmaankin myös aina superpositiivinen ja hyväntuulinen/iloinen luonteeltasi? Hauskaa viikonloppua teille kaikille kolmelle:)\nMikko 9. maaliskuuta 2013 klo 8.57\nKiitos - kiva kuulla! :) Hauskaa, jos postaukset piristävät! No kaikissa asioissa on myös jotain hyvää :) Kiitos terveisistä, samoin sinne!\nUnknown 9. maaliskuuta 2013 klo 7.59\nMinulla on sinulle haaste blogissani.\nMikko 9. maaliskuuta 2013 klo 8.45\nKiitos muistamisesta ja kivoista kysymyksistä! Koitan vastata niihin pian :) Aurinkoista viikonloppua!


Lahden kampuksen sulku jatkuu pääsiäiseen heikentyneen koronatilanteen vuoksi | Päijät-Häme | Etelä-Suomen Sanomat\nEtusivu » Päijät-Häme 5.3.2021 11:51\nJos koronatilanne paranee merkittävästi, kampusta voidaan avata opiskelijoille varovaisesti pääsiäisen jälkeen.\nLappeenrannan–Lahden teknillisen yliopiston (LUT) ja LAB-ammattikorkeakoulun Lahden kampuksen sulkua jatketaan 5. huhtikuuta saakka. Syynä on koronavirustilanteen paheneminen.\nMyös Lappeenrannan Skinnarilan kampuksen sulkua jatketaan 5. huhtikuuta saakka.\nOpiskelijoiden sähköiset avaimet eivät toimi sulun aikana.\nEtelä-Karjala ja Päijät-Häme ovat koronaviruksen leviämisvaiheessa. Epidemian kolme vaihetta ovat perustaso, kiihtymisvaihe ja leviämisvaihe.\n"Opiskelijoille välttämätön lähiopetus, tentit, yritysyhteistyöprojektit sekä valmistumiseen liittyvät kriittiset toimet mahdollistetaan erityisjärjestelyin," Lappeenrannan–Lahden teknillisen yliopiston (LUT) verkossa julkaistuissa koronaohjeissa sanotaan.\nJos koronatilanne paranee merkittäväksi, harkitaan kampuksen varovaista avaamista opiskelijoille itseopiskelua ja opiskelijaruokailua varten pääsiäisen jälkeen.\nVararehtorit ohjeistavat välttämättömän lähiopetuksen sekä tenttien erityisjärjestelyistä.


Olet tässä: Alkuun / Aluekehittäminen / Kuulutus: Pirkanmaan maakuntaohjelman osallistumis- ja arviointisuunnitelma (OAS) nähtävillä 17.1. – 17.2.2017\nPirkanmaan liiton maakuntahallitus asettaa Pirkanmaan maakuntaohjelman osallistumis- ja arviointisuunnitelman (OAS) julkisesti nähtäville 17.1. – 17.2.2017 väliseksi ajaksi.\nMaakuntaohjelma linjaa Pirkanmaan kehittämistä lähivuosina. Käynnistymässä on nykyisen maakuntastrategian ”Rohkee, mutta sopii sulle!” ajantasaistaminen uudistetuksi maakuntaohjelmaksi. Osallistumis- ja arviointisuunnitelman tehtävä on kuvata tämän päivittämistyön toteuttamistapa.\nMaakuntaohjelman osallistumis- ja arviointisuunnitelmaan voi tutustua Pirkanmaan liiton Internet-sivuilla osoitteessa www.pirkanmaa.fi ja Pirkanmaan liiton toimistolla osoitteessa Kelloportinkatu 1 B, Tampere.\nPalautetta osallistumis- ja arviointisuunnitelmasta voi jättää Pirkanmaan liitolle osoitettuna postitse tai sähköpostitse (pirkanmaan.liitto@pirkanmaa.fi) liiton virastoon.


Tassunjälkiä sydämessä: Zooplus-päivä\nMeillä oli eilen sellainen. Tämän kesän kolmas laatuaan. Itse asiassa kolmas laatuaan, koskaan.\nKissaihmisten keskuudessa Zooplus, tuo saksalainen lemmikkitarvikkeiden nettitaivas tuntuu olevan käsite. Sieltä tilataan ruuat, hiekat, kiipeilypuut ja lelut. Halvalla, ilman postikuluja, lähimpään postitoimistoon toimitettuina. Postilaatikkoon viikottain tupsahtelevat tarjouskirjeet eivät varsinaisesti helpota tilannetta.\nPaketin odottelu on aina yhtä jännää, mutta ei vain sisältönsä vuoksi. Lähes yhtä jännää on arvailla, kuinka pitkälle se kestää. Tällä kertaa pahvikuoret ratkesivat 10 metriä postitoimiston ovelta, kissanhiekkapussiin tuli reikä ja vapaana matkanneiden höyhenhuiskujen päätynupit pelastin viime hetkillä asfaltille lävähtäneiden pahvinpalojen keskeltä. Pitkä matka vaatii veronsa.\nYksi odotetuimmista jutuista oli Catit Senses Tempo -leikkirata Utulle. Siis meidän ihmisten mielissä. Kun rata oltiin saatu paketista ulos, alkoi kissaherraamme kiinnostaa aivan kaikki muu kuin koliseva pallo muoviradan sisällä...\nJännittävä puruluu ja avainnauha\nJännittävä korvalappu koiran lelussa\nOnneksi eräs laumanjäsenemme ei ole yhtä nirso lelujensa suhteen...\nLöytyi sieltä paketista sentään jotain kissankin kiinnostuksen herättävää. Ne kaikkein edullisimmat tuotteet nimittäin. Miksi jaksoin edes yllättyä?\nTämän voisin kyllä ottaa.\nHuisku jaksoikin sitten viihdyttää itseaktivoituvaa kissanpentuamme valehtelematta melkein tunnin ajan. Ilman, että toisesta päästä piti kukaan kiinni. Saimmepa ainakin koota olohuoneen uuden minikiipeilypuun rauhassa.\nTai no, ainakin melkein.\nIhka oikea koiran frisbee\nPaketin kanssa koetut takaiskut unohtuivat äkkiä eläinten leikkejä seuraillessa.\nMe lemmikinomistajat taidamme olla aika kiitollisia asiakkaita.\nAnonyymi 23. elokuuta 2012 klo 16.08\nminkä merkkistä kissanhiekkaa käytätte? entä mitä kissanruokaa :)\nNea 23. elokuuta 2012 klo 17.50\nMolempien kanssa on vielä vähän parhaat vaihtoehdot hakusessa. Nyt Zooplussalta tuli Extreme Classicia, josta toivomme hyvää vakkarihiekkaa. Toiveissa olisi löytää joku EverCleania edullisempi, mutta toimiva mikrohiekka.\nKissanruuista yritetään suosia raakaruokaa, mutta totutetaan pentua myös teolliseen. Raksuista löytyy Orijenia ja Applawsia (tosin raksut meinaan jättää kokonaan pois, tuntuu turhalta), tuoreruuista ollaan kokeiltu mm. Smillaa ja Bozitaa.\nAnonyymi 23. elokuuta 2012 klo 17.16\nhehe, vähän kuin frettien kanssa: tuo ulkoa vain jonkun risun ja siitä saadaan hirveästi tekemistä. :)\nmiten toi koiran frisbee eroaa tavallisesta muuta kuin tassunjälkikuviolla? Saako paremman otteen hampailla?\nNea 23. elokuuta 2012 klo 17.56\nJoo, halpa lelu hyvä lelu - ilmainen ihana! :D\nNo, mä en tiedä, mikä on se "tavallinen", mihin pitäisi verrata, mutta meillä on toistaiseksi ollut vain noita O:n frisbeegolf-kiekkoja, joita ei viitsi nakata suoraan koiralle, kun ovat sen verran raskaampia. Tuo on kevyempi, siinä on "käyristetymmät" reunat (koira saa paremmin otteen) ja muovi on pehmeämpää, eli uskaltaa antaa koiran nappaista frisbee suoraan ilmasta. En ole varma, onko tuo virallinen "canine frisbee" -lajissa käytettävä kiekko, mutta ainakin sen mukana tuli pieni ohjekirjanen treenien aloittamista varten.\nSumma summarum: jos omistaa tavallisen lasten frisbeen, ei välttämättä kannata lähteä hommaamaan vastaavaa, vaikka tämä materiaalinsa puolesta lieneekin kovamuovista turvallisempi esim. koiran hampaille. Meillä oli kuitenkin tarvetta ja O:ta kiinnostaa pikkuisen tuo koirafrisbee lajina, joten tilattiin sitten tuollainen :)\nAnonyymi 25. elokuuta 2012 klo 14.36\nMoi! Kerroit jossain vanhassa postauksessa käyneesi pitkän valmennuskurssin lääkikseen, missä tämä kurssi järjestettiin? Luuletko, että olisi ajan- ja rahanhukkaa osallistua sellaiselle, jos kuitenkin fy/ke/bi on kirjotettu ja vieläpä ihan OK arvosanoin (M), mutta sisäänpääsy eläinlääkikseen jäi tänä keväänä vielä melko kauas?\nTerv. Ekaa kertaa hakenut :)\nNea 28. elokuuta 2012 klo 1.52\nHuittisissa, kansanopistolla. En usko, että on rahanhukkaa. Tai ajan. Valmennuskurssi rytmittää omaa opiskelua mukavasti, tarjoaa vertaistukea ja auttaa huomaamaan omat puutteet. Suosittelen lämpimästi (vaikken tiedä vaatiiko nykymuotoinen pääsykoe valmennuskurssia enää niin ehdottomasti), itse ainakin viihdyin omallani loistavasti ja olen omasta sisäänpääsystäni edelleen opettajilleni kiitollinen :) Kannattaa käydä Älyvuodossa lukemassa keskusteluja eri valmennuskurssien tämänhetkisestä tilasta ja laadusta sekä tietenkin googletella parhaan vaihtoehdon löytääkseen!\nAsuntopostaus, osa I\nVastauksia, osa III\nWeekend of Festival\nKolmen vuoden virstanpylväs: haaste + kysymysposta...


PlayStation sai Yle Areena -sovelluksen - AfterDawn\nAfterDawn > Uutiset > PlayStation sai Yle Areena -sovelluksen\nPlayStation sai Yle Areena -sovelluksen\nKirjoittaja AfterDawn @ 23.9.2015 14:52\nMuistakaa kiittää @yleareena ja @Karde:a Yle Areena -sovelluksen tuomisesta PlayStation-konsoleille! pic.twitter.com/Aq1JrvS0We\n— PlayStation Suomi (@PlayStation_FI) September 23, 2015\nPlayStation Suomi on kertonut tänään. että Yleisradio on julkaissut tänään uuden Areena-sovelluksen PlayStation-konsoleille. Sovellus toimii sekä PlayStation 3 että PlayStation 4 -konsolilla.\nUusi sovellus on ladattavissa konsoleille suoraan konsolin "sovelluskaupasta". Yle kertoo, että Areenan tuttu sisältö löytyy PlayStationistä, kuten vain Areenassa lähetettävät lähetykset sekä tallenteet. Ainoastaan suorat TV-lähetykset ovat poissa.\nYle on toteuttanut konsoli- ja äly-tv-sovellukset yhdessä ruotsalaisen Accedon kanssa.\n<Chromen saa kaatumaan kirjoittamalla 16 merkkiä >TV-ohjelmien nettitallennuksen hinta nousee Soneralla – vain yksi keino välttyä


Yksinpelattavat lautapelit | Pelien klassikko\nHome » Blogi » Parhaat yksinpelattavat lautapelit\nParhaat yksinpelattavat lautapelit\nLautapelit viihdyttävät usein useampaa ihmistä kerralla, mutta aina pelikaveria ei löydy niin helposti. Silloin suurimpaan pelaamisen nälkään auttaa yksinpelattavat lautapelit. Niitäkin löytyy pelimarkkinoilta jos jonkinlaisia, vaikka ne eivät olekaan aivan niin suosittuja kuin moninpelit. Usein yksin pelattavat pelit ovat jonkinlaisia logiikkapelejä, joihin vaaditaan päättelykykyä. Yksin pelatessa kun voi yrittää voittaa vain itsensä, ja parhaiten se onnistuu päättelemällä ja ratkaisemalla erilaisia pulmia ja pulmatehtäviä. Seuraavaksi kerromme sinulle muutaman suosituimman yksinpelattavan pelin.\nYksinpelattavat lautapelit ja pelien klassikko\nYksinpelattavien lautapelien klassikko on ehdottomasti Solitär, jota monet lautapelit netissä myös mukailevat. Peli sopii kaikenikäisille aina eskarilaisista aikuisiin saakka. Se kehittää päättely- ja pulmanratkaisukykyä, joten se myös opettaa tärkeitä taitoja.\nSolitär sisältää pyöreän pelilaudan, josta löytyy pieniä kuulia. Pelin alussa keskimmäinen kuula poistetaan ja palloja aletaan poistamaan syömällä niitä niin, että aina tulee hypätä yhden pallon yli. Pelin voittaa, jos jäljelle jää yksi pallo.\nTäydellisesti Solitär on voitettu silloin, kun jäljelle jäävä pallo jää pelin keskiosaan. Se ei kuitenkaan tarkoita sitä, etteikö peliä olisi voitettu, jos viimeinen pallo sattuu jäämään myös jonnekin muualle pelilaudalla.\nMatkalla pelattavat logiikkapelit\nMonesti pidemmän matkan aikana kaipaa jotakin puuhaa, ja paras tapa kuluttaa aikaa on ehdottomasti yksinpelattava logiikkapeli. Yksi tällaisen on esimerkiksi IQ-Twist, jossa pääsee treenaamaan aivoja ja omaa päättelykykyä oikein kunnolla,\nIQ-Twistissä tavoitteena on asetella pelin kierteiset palat pelilaudalle, mutta edessä on pieniä nuppia häiritsemässä. Palan saa laittaa nupin päälle vain siinä tapauksessa, jos molemmat ovat saman värisiä. Tämä peli sisältää jopa 100 erilaista haastetta, joiden tasot vaihtelevat. Kätevän säilytysratkaisun ansiosta tällaiset lautapelit on helppo ottaa matkalle mukaan ja kuljettaa pienessä tilassa.


STTK toivoo lisämäärärahoja palkkatukeen sekä rekrytointi- ja muuntokoulutukseen > Muut tiedotteet > Tiedotteet > Tietoa ERTOsta > ERTO\nSTTK toivoo lisämäärärahoja palkkatukeen sekä rekrytointi- ja muuntokoulutukseen\nSTTK mielestä hallituksen tulisi kohdistaa kehysriihen panostukset osaamisen kehittämiseen ja työllisyyden hoitoon. Lisäksi STTK kaipaa hallitukselta toimia, jotka helpottavat työikäisten osaamisen päivittämistä.\nSTTK toivoo kehysriihestä lisämäärärahoja palkkatukeen sekä rekrytointi- ja muuntokoulutukseen. TE-toimistojen henkilöstöresursseja tulee lisätä, jotta työttömiä voidaan palvella ja neuvoa yksilöllisemmin. Tavoitteena tulee olla työllisyysasteen nostaminen yli 75 prosentin.\n– Talouskasvu helpottaa työttömyyden hoitoa ja avoimet työpaikat pitää pystyä täyttämään. Siksi tarvitaan toimia kohtaanto-ongelman hoitamiseksi, STTK:n puheenjohtaja Antti Palola painottaa.\nPalolan mukaan pitkäaikaistyöttömyys ja nuorisotyöttömyys ovat edelleen korkealla tasolla, ja se voi myös estää kasvua.\n– Työllisyysmäärärahojen lisääminen kannattaa aivan erityisesti tilanteessa, jossa työvoiman kysyntä kasvaa. Tällöin panos–tuotos-suhde on paras mahdollinen.\nAikuiskoulutus kaipaa uudistamista\nAntti Palolan mukaan aikuiskoulutus kaipaa uudistamista tarjonnan, koulutusmuotojen ja osaamiskokonaisuuksien osalta.\n– Meidän tulisi päästää irti tutkintokeskeisestä ajattelusta ja siirtyä tarkastelemaan osaamisen päivittämistä joustavasti moduulien tai osaamisportfolioiden kautta, Palola korostaa.\nTyöelämän kehittämisen puitteet pitäisi luoda lainsäädännöllä. Palolan mukaan vanhat keinot on käytetty loppuun ja nyt tarvitaan jotain uutta.\n– Nykyinen yt-laki ei palvele tarkoitustaan. Sen tilalle tarvitaan parempi lainsäädäntö, joka mahdollistaa osaamisen, tuottavuuden ja työhyvinvoinnin kehittämisen. Lainsäädännön uudistaminen palvelisi myös paikallisen sopimisen edistämistä käytännössä, hän selventää.\npuh. 040-509 6030\nToimihenkilöliitto ERTO on Toimihenkilöjärjestö STTK:n jäsenliitto


Kauhavalla järjestettävän HILLA18 yhteistoimintaviikonlopun aikana pidetään myös etsinnän peruskurssi. Kuva: Pohjanmaan Vapepa.\nHILLA 2018, yhteistoimintaharjoitus kokonaisturvallisuuden hengessä\n3.9.2018 - Toimitus\nViikonlopun 15.9. ja 16.9. aikana järjestetään Kauhavalla varautumiseen ja turvallisuuteen, sekä vapaaehtoisten toimijoiden valmiuteen liittyvää koulutusta. Aiheina ovat joukkomuonitus, ensiapuryhmien harjoituskurssi, etsinnän peruskurssi ja maastojohtajakurssi, henkinen tuki, maastoensiapu, valmiusryhmien koulutus, vapaaehtoistoiminta poikkeusoloissa sekä viestikoulutus.\nSuomen Punaisen Ristin Länsi-Suomen piiri, Maanpuolustuskoulutusyhdistyksen (MPK) Pohjanmaan maanpuolustuspiiri, Vapaaehtoinen pelastuspalvelu, Vapepa, Pohjanmaan poliisilaitos ja Etelä-Pohjanmaan pelastuslaitos järjestävät toimintaviikonlopun 15.-16.9.2018. Tavoitteena on kouluttautua ja harjoitella järjestöjen ja viranomaisten yhteistoimintaa ja varautumista kriisitilanteiden varalle Kauhavalla, LSK Business Parkin alueella.\nViikonlopun aikana järjestetään yhdeksän varautumiseen ja turvallisuuteen, sekä vapaaehtoisten toimijoiden valmiuteen liittyvää koulutusta. Aiheina ovat joukkomuonitus, ensiapuryhmien harjoituskurssi, etsinnän peruskurssi ja maastojohtajakurssi, henkinen tuki, maastoensiapu, valmiusryhmien koulutus, vapaaehtoistoiminta poikkeusoloissa sekä viestikoulutus. Viikonloppu huipentuu viranomaisten johtamaan yhteistoimintaharjoitukseen, johon osallistuvat kaikki lauantain kurssien osallistujat ja erityisesti alueen Vapepan ja SPR:n hälytysryhmiin sijoitetut vapaaehtoiset.\nKurssia hallinnoi MPK, jonka järjestelmän kautta voi ilmoittautua kaikille lauantain 15.9. kursseille ja samalla myös sunnuntain 16.9. harjoitukseen.\nHILLA 2018-koulutuksista on tarkempaa tietoa MPK:n koulutuskalenterissa ja Pohjanmaan Vapepan nettisivuilla.


koalitio.fi • View topic - Vuokrattavat aseet.\nBoard index ‹ Yleinen Keskustelu ‹ Koalitio ilmoittaa!\nIlmoituksia tulevista peleistä ja muista tapahtumista!\nby wittman » Fri 2010-07-23 17:39\nNyt on mahdollista vuokrata ulkopeleihin sähkökäyttöisiä airsoft aseita.\nAseita voidaan toimittaa vuokralle isompiin peleihin Oulun alueella, kettuskin viikkopeleihin sekä muihin tapahtumiin joihin osallistuu Koalition jäseniä.\nAseet ovat AK74 sarjalaisia: AKS74U, AKS74N, AK105, "rpk74" sekä muita runtua kestäviä rotiskoja.\nAseita saa vuokralle ilmoittamalla tähän ketjuun ajoissa . Mielellään 3-4 vuorokautta ennen aseen tarvetta..\nIkäraja aseen vuokraamiseen on 16 vuotta.\nAsevuokra pakettiin kuuluu aeg täydellä akulla ja kolmella midcap lippaalla, myös lipastaskuja löytyy.\nVuokrahinta on aseelle, akulle ja lippaille 10€ päivä.\nVuokra ehdot ovat:\nAse palautetaan siinä kunnossa kuin se on vuokrattaessa ollut, eli kaikki lippaat ja akut ovat mukana, tähtäimet ovat tallessa, asetta ei ole uitettu hiekka/vesi/paska yhditelmässä ja muutenkaan sitä ei ole käytetty muuhun kuin sen alkuperäiseen tarkoitukseensa.\nAseessa käytetään vain hyvälaatuisia kuulia, ei sinisiä halpahalli kuulia eikä kierrätettyjä maastolöytöjä.\nAsetta käytetään pelattaessa järjen kanssa, eikä sillä aiheuteta vaaraa tai vahinkoa ihmisille, omaisuudelle tai luonnolle..\nAseet ovat yksityisten ihmisten, eivät minkään yhteisön omaisuutta joten aseita ei välitellä eteenpäin ilman omistajan henkilökohtaista lupaa.\nIlmoita aseen tarpeesta selkeästi: Kuka/Milloin/Minne tarvit aseen? Saat vastauksen tähän samaan ketjuun.\nJoined: Wed 2010-03-31 22:05\nRe: Vuokrattavat aseet.\nby Vortex » Sat 2011-01-22 18:44\nIlmoitin viikolla halukkuudestani vuokrata ase + akku + lippaat 23.1.2011 sunnuntaina Kettuskin viikkopeliin tuolla ppairsoftin foorumilla ja vastauksena tuli linkki tänne. Huomiselle ei kyllä tuo "kohtuullinen" varoaika mitenkään täyty, mutta jos joku on kuulolla ja ase järjestyy niin hieno homma. Jos ei niin oma moka, koetetaan joskus myöhemmin uudelleen.\nJos aseen tuo joku viikkopeliin osallistuja Kettuskiin niin se on ok, voin myös hakea ja palauttaa haluttuun aikaan Oulun alueelta annetusta osoitteesta, maksu samalla. Auto löytyy, eli ikää on >16v. Suoraan minut tavoittaa numerosta 040-5570355 / Juha.\nJoined: Sat 2011-01-22 18:35\nby wittman » Sat 2011-01-22 19:08\nMoi! Akut laitettiin lataukseen ja varasin aseen sinulle huomiseksi.\nby Vortex » Thu 2011-01-27 19:02\nOman aseen hankinta kestää jonkin aikaa saatavuudesta johtuen joten minusta tuli kestovuokraaja ainakin muutamaksi lähiviikoiksi. Täältä tuo vuokraus onnistui viimeksikin. Eli Kettuskin sunnuntain peliin 31.1 olisi tarve saada ase, muutama lipas ja akku. Muut varusteet omasta takaa. Onko Koalitiolla porukkaa paikalla? Haku/palautus Oulun alueelta tai sitten suoraan paikan päällä kuten viimeksi.\nby wittman » Fri 2011-01-28 16:02\nOnnistuu.. tuon saman paketin kuin viimeksikin..\nby Owlsandwich » Fri 2011-02-18 23:29\nMinä ja kaverini tarvittais ens sunnuntain, siis 20.2 päivän viikkopeliin "Kettuskiin" eli siis Hiukkavaaraan vuokra-aseet.\nIkää löytyy, ja pelikokemusta. Huom. kaverini ei välttämättä pääse peliin mutta luultavasti pääsee.\nJos näin saisi etukäteen ikäänkuin valita vuokra-aseen, niin taittotukkinen AK olis jees.\nEDIT: Aseenvuokraus meni myöhäseksi, joten peruutan tuon varauksen koska se tuskin tulisi onnistumaan.\nJoined: Mon 2011-02-07 23:34\nby Vortex » Sun 2011-02-20 21:22\nMinulla on edelleen se vuokraamasi ase. Viime viikko oli liian kylmä keli peleille, tänään sen sijaan pienet pelit onnistuivat kahdeksalla hengellä Kettuskissa. Olen seuraavat viikot reissussa ulkomailla joten vasta 13.3 taas mahdollisesti kuvioissa mukana. Jos sinulla on tarve saada ase takaisin aiemmin niin ota yhteyttä tällä foorumilla. Koetan järjestää esim kaverini mukana aseen Kettuskiin tai muun palautustavan. Muutoin voin vuokrata asetta jatkossakin kun olen taas Suomessa.\nby eeranta » Fri 2011-05-27 17:41\nTarvisin vuokra-aseen nyt sunnuntaiksi eli siis 29.5. hiukkavaaraan. Ikää löytyy juuri tuo 16 vuotta. Pelikokemusta ei ole. Ase voisi mieluiten olla tuo AKS-74N ja siihen akku ja muutama lipas. Lipastaskutkin olisi ihan hyvä saada.\nT: Eeli Rantakeisu\nJoined: Fri 2011-05-27 17:34\nby wittman » Sat 2011-05-28 10:56\nitse olen tällä hetkellä vihdissä asti, enkä ehdi sunnuntain peleihin..\nby ketku » Fri 2012-01-20 18:40\nHei. Kysyisin onko mahdollista saada vuokralle airsoft asetta 22.1.2012 sunnuntaiksi ? Mistä aseen saa hakea ja minne maksetaan ? Onko mahdollista saada mukaan suojalasit ?\nYstävällisin terveisin: Make, Puh 0505764011\nJoined: Fri 2012-01-20 18:33\nby wittman » Sat 2012-01-21 13:52\nMoro Make. Ase tulee huomiseksi pikkaralaan, kattelen mukaan lasit. Maksun voi suoritella paikanpäällä..\nReturn to Koalitio ilmoittaa!\nJump to: Select a forum ------------------ Yleinen Keskustelu Koalitio ilmoittaa! Vierasosio/Quests Shit talk Kauppakatu Koalition Excursiot


Ajokortitonta kuljettajaa epäillään ajamisesta alkoholin vaikutuksen alaisena - Ylöjärven Uutiset\nJaa: Ilse Kerminen Julkaistu 6.6.2019 10:58 Uutiset\nPoliisi sai maanantai-iltana kahdeksan aikoihin ilmoituksen epävarmasti kulkevasta henkilöautosta.\nKuvauksen mukainen ajoneuvo paikallistettiin myöhemmin auton omistajan pihasta Metsäkylästä. Talon sisältä tavattiin 1970-luvulla syntynyt paikkakuntalainen, joka puhalsi mittariin 0,47 promillea. Rattijuopumuksen raja on 0,5 promillea. Miestä epäillään rattijuopumuksesta ja kulkuneuvon kuljettamisesta oikeudetta.\nLue lisää aiheesta: metsäkylä poliisi rattijuopumus rikosuutiset


Suomen palkkiopalvelu — Palkan, työkorvauksen sekä käyttökorvauksen erot\nSaanko palkkaa, työkorvausta vai jotain muuta?\nOlenko työntekijä vai yrittäjä?\nPalkkiopalvelun käyttäminen työn laskuttamiseen ja palkkion maksamiseen ei vaikuta siihen, onko palvelumme käyttäjällä työ- vai toimeksiantosuhde työn tilaajaan. Työsuhteen määrittely perustuu työsopimuslain ja muiden työoikeudellisten lakien säännöksiin sekä muihin relevantteihin oikeuslähteisiin. Työsuhteen keskeisimmät tunnusmerkit ovat:\ntyön tekeminen toisen lukuun\nsuorituksen vastikkeellisuus (palkka tai muu)\ntyönanantajan mahdollisuus valvoa ja johtaa työtä (ns. direktio-oikeus)\nPalvelumme käyttö ei myöskään muuta työn suorittajan asemaa omassa työssä työllistyvästä työsuhteiseksi palkansaajaksi tai päinvastoin.\nOn mahdollista, että tunnusmerkkejä on molempiin suuntiin ja tällöin kokonaisarvionnilla selvitetään kummasta on kyse, työ- vai toimeksiantosuhteesta. Esim. muusikoiden katsotaan olevan työsuhteessa, vaikka varsinaista työsopimusta ei ole.\nSaanko siis palkkaa, työkorvausta vai jotain muuta?\nSosiaali- ja terveyministeriön ja Eläketurvakeskuksen tiukentuneen eläkelain tulkinnan tuloksena Palkkiopalvelu ei voi enää maksaa palkkaa työnantajasi puolesta. Kaikki työskentelystä maksettavat korvaukset ovat 1.6.2017 alkaen työkorvausta.\nTYÖSUHTEESSA OLEVA SAA PALKKAA\nJos henkilön katsotaan olevan työsuhteessa, maksetaan palkkio palkkana, jolloin laskutettavasta summasta maksetaan bruttopalkan lisäksi myös lakisääteiset työnantajamaksut, mm. eläkevakuutusmaksu. Palkan yhteydessä voidaan maksaa verovapaita korvauksia kuten kilometrikorvausta ja päivärahaa, kun maksuperusteet täyttyvät.\nKoska 1.6.2017 alkaen Palkkiopalvelu ei voi enää maksaa palkkaa työnantajasi puolesta, voit työsuhteessa toimiessasi säilyttää eläke-etusi ja oikeutesi työttömyysetuuksiin esim. jos siirryt työsi teettäjän palvelukseen ja saat palkkasi verokortilla. Voit toki jäädä Palkkiopalvelun asiakkaaksi, jolloin palkkiosi maksetaan työkorvauksena ja saat töistäsi enemmän käteen. Näiden töiden osalta Palkkiopalvelu ei enää tilitä eläkemaksuja eikä muitakaan palkan sivukuluja. Jos jatkat Palkkiopalvelun asiakkaana, vastuu eläkevakuuttamisesta siirtyy sinulle ja työkorvausta saavan on selvitettävä YEL-vakuuttamisvelvollisuutensa, jos työkorvausten määrä ylittää 7645,25€ vuonna 2017.\nAutamme tarvittaessa YEL-vakuutuksen ottamisessa.\nTOIMEKSIANTOSUHTEESSA TYÖSKENTELEVÄLLE MAKSETAAN TYÖKORVAUSTA\nTyökorvausta maksetaan työstä, jossa työsuhdetta ei ole keneenkään tai mihinkään tahoon, eli kyseessä on toimeksiantosuhde.\nJos työkorvaustuloa kertyy vuodessa yli 7645,25€ (2017), työn suorittajan on huomattava myös, että hänen tulee ottaa YEL- vakuutus (yrittäjän eläkevakuutus).\nAutamme YEL-vakuutusasioisssa yhteistyökumppanimme Elon kanssa.\nTEKIJÄNOIKEUKSISTA MAKSETAAN KÄYTTÖKORVAUSTA\nSävellys- ja sovitustyöt, lehtijutut sekä valo- ja kuvituskuvien tms. tekijänoikeuden alaiset käyttöoikeuden myynnit maksetaan käyttökorvauksena.\nKun palkkio maksetaan työ- tai käyttökorvauksena, laskutettavasta summasta jää työn suorittajalle palkkaan verrattuna enemmän verotettavaa tuloa koska siitä ei makseta työnantajamaksuja. Myös käteen jäävä nettosuoritus on suurempi palkkatuloon verrattuna. Vastaavasti palkkion maksaminen työ- tai käyttökorvauksena maksettaessa ei kerrytä eläkettä eikä työttömyysturvan työssäoloehtoa.\nTyö- tai käyttökorvauksen yhteydessä ei voida huomioida verovapaita kustannusten korvauksia, kuten esim. kilometrikorvauksia. Matka- yms. kulut voidaan kuitenkin laskuttaa tilaajalta, jos niin on sovittu. Tällöin ne kuitenkin maksetaan osana veronalaista palkkiota.\nKatso esimerkkilaskelmia eri suorituslajeista, kun laskutussumma on 500 euroa (alv0%) ja verokortin ennakonpidätys on 15%.\nLaskutus 500 €\nVeronalainen tulo 500 €\nEnnakonpidätys 15% 75,00 €\nPalvelumaksu 35 €\nMaksetaan tilille 390,00 €\nHuomaa, että työkorvauksesta ei makseta mitään palkan yhteydessä maksettavia vakutuusmaksuja, eli ns. sivukuluja. Ainoastaan verokorttisi mukainen ennakonpidätys.\nHuomaa, että käyttökorvauksesta ei makseta mitään palkan yhteydessä maksettavia vakutuusmaksuja, eli ns. sivukuluja. Ainoastaan verokorttisi mukainen ennakonpidätys.


Lappis: Omituisten otusten kerho\nEnsimmäistä päivää neuleblogilistalla ja heti alkaa tapahtua.\nEmilia haastoi minut omituisten tapojen meemiin.\nTässä siis vaaditut viisi omituista tapaani:\nPaukuttelen kuplamuovia aina tilaisuuden tullen. Kuvittele sitä onnen päivää kun kerran näin sitä valtavan rullallisen. Olin vähällä pyytää että saisinko muutaman metrin mukaani...\nEn voi sietää yhdys sana virheitä, tuonkin kirjoittaminen repii sisintäni. Korjailen niitä toisten teksteissä estottomasti ja päin naamaa. Sinua on varoitettu!\nToljotan. Saatan unohtua katsomaan tyhjyyteen. Olen tänä vuonna löytänyt kanssatoljottajan, toisen kissoistamme. Toljotamme joskus yhdessä.\nElän ja asun täydessä kaaoksessa (et osaa edes kuvitella niin pahaa kaaosta vaikka yrittäisit), mutta joskus saan järjestelmällisyyskohtauksia, joiden seurauksena on yleensä huolellisesti organisoitu mappi välilehtineen tai värin mukaan järjestettyjä kankaita/lankoja.\nTeen listoja. Joululahjalistoja, kauppalistoja, "tee nämä kun pääset kotiin" -listoja töissä, "nämä on neulottava, siitä ja siitä langasta" -listoja, "mökille mukaan" -listoja. Listat kirjoitan ensimmäiselle käteen osuvalle paperinpalalle ja ne katoavat usein vain tunteja kirjoittamisen jälkeen. Teen listoja myös miehelleni, hän ei luultavasti lue niitä. Sen enempää kuin minä omianikaan. Järjestelmällisyyskohtauksen (ks. omituisuus nro 4) koittaessa saatan jopa viikon ajan kyetä kirjoittamaan kaikki listat yhteen ja samaan vihkoon jota kannan mukanani, kunnes se katoaa.\nHaastettujen tulee kirjoittaa meemin säännöt blogiinsa ja haastaa viisi uutta ihmistä mukaan. Haastetut ihmiset linkitetään meemin loppuun ja heitä käydään informoimassa haasteesta kommenttilaatikoihin.\nHaastan blogit nekkisneuleet, Miikkumaa, Kultalankaa, Stitsailuja sekä Puikko ja kokka, vaikken heistä ketään kyllä tunnekaan ennestään.\nKirjasi Lappis klo 00:08\ntäällä yks samanlainen. Listoja syntyy harva se päivä, tuntuu etten voi vaan suunnitella esim tulevia neuleita, vaan täytyy kirjoittaa ylös. Ja kaaos on melkoinen täälläkin, myös mapitushommat on tuttuja :D


Kirjaston kokemuksia Yrittäjän päivästä 5.9 | Pirinä\nJyväskylän ammattikorkeakoulun Lutakon kampuksella vietettiin kansallista Yrittäjän päivää 5.9.\nIT-Dynamo-talon tapahtumassa sai tutustua Jyväskylän ammattikorkeakoulun (JAMK) tarjoamiin mahdollisuuksiin yrittäjyyden poluilla, JAMK Generatoriin sekä JAMKin yrityshautomoon.\nPäivän teemana oli yrittäjyys ja kulttuuri. Duo Melodioson nuoret yrittäjämuusikot tunnelmoivat ihastuttavia evergreenejä. Paikalla oli myös muita nuoria yrittäjiä JAMKista kertomassa omasta yrittäjyydestään.\nLutakon kampuskirjasto oli mukana tapahtumassa. Kirjasto tukee JAMKin yrittäjyyslähtöistä toimintaa tarjoamalla laajat painetut ja elektroniset aineistot asiakkaiden käyttöön. Lutakon kampuskirjaston yhtenä kokoelman painopistealueena on yrittäjyys. Tiimiakatemian opiskelijat suorittavat opintojensa aikana 120 ”kirjapistettä” eli lukevat noin 60 – 80 liikkeenjohdon kirjaa, koska myös yrittäjyydessä itsensä kehittäminen on välttämätöntä.\nYrittäjän päivässä asiakkaat saivat tutustua Sirpa Wartevan koostamaan yrittäjyys -aiheiseen kirjanäyttelyyn.\nItse olin mukana varsinaisessa päätapahtumassa, jossa esittelin kirjaston yritystietokantoja. Yritystietokannoista kiinnostuneita oli ilahduttavan paljon, eikä vain henkilökunta vaan myös opiskelijat pistäytyivät ruokailun yhteydessä tutustumassa tietokantoihin. Katso esittelyt tietokannoista artikkelin lopussa (huom! Vain JAMK verkossa).\nEsittelyssä oli myös iPad. Kirjasto on hankkinut muutamia lukulaitteita henkilökunnan lainattavaksi: yksi Amazon Kindle, yksi BeBook ja kaksi iPadia. Ostopäätöksen tukena on hyvä testata laitetta, ks. lainausehdot.\nPongasin pari iPadin omistajaa ja tein pikaisen haastattelun: yliopettaja Jouni Huotari ja Tiimiakatemian 3. lukuvuoden opiskelija Timoteus Ruotsalainen.\nJouni on hankkinut oman iPadinsä joulukuussa 2010. Ipad kulkee mukana lähes aina ja käyttö on normaalia käyttöä. Normaalia käyttöä on Jounin mukaan webbiselailu, tiedonhaku, sähköpostien hoitelu, yritystoimintaa liittyvä käyttö, muistiinpanot, ladattu materaali (ilmainen) ja musiikin kuuntelu yms., ts. arjessakin iPad kulkee mukana (PC:n käyttö on selvästi vähentynyt). Isona miinuksena Jouni pitää Flash-tuen puuttumista.\nTimoteuksellakin iPad kulkee aina mukana: reissussa on kätevä lukea sähköpostit ja netti on aina ulottuvilla tarvittaessa, esimerkiksi uutiset, tarvittavat tiedostot voi ladata netistä tai myyntitilanteissa voi esitellä tuotevalikoimaa kuvan ja äänen kera. Musiikin kuuntelu ja videoiden katselu hoituu iPadilla. Myös Timoteuksella on PC:n käyttö vähentynyt.\nEsittelyssä olleet yritystietokannat (huom! Vain JAMK verkossa).\nFonecta ProFinder, Fonectan palvelu sisältää Sinisen Kirjan (Blue Book) sekä Suomen Suurimmat -internetpalvelun.\nKompass, maailmanlaajuinen yritystietojärjestelmä business-to-business sektorilla, jossa on mukana noin 80 maata.\nMarketline, yrityshakemisto, yritysten tietokeskus, joka tuottaa ajantasaista tietoa maailmanlaajuisesti noin 10,000 yrityksestä, 2000 teollisuudenalasta ja 50 maasta. Palvelu sisältää markkinatutkimuksia, SWOT-analyysejä, maa- ja yritysprofiileja sekä toimialatietoa.\nYritysonline, WSOYpro.fi:n Yritysonline sisältää teoksia taloushallinnon, verotuksen, työsuhdeasioiden, rahoituksen, perinnän ja markkinointioikeuden alueilta. Kirjat on luettavissa kokotekstinä. Palvelussa on lisäksi aihealueisiin liittyviä säädöksiä ja muuta viranomaismateriaalia sekä uutisia\nYrittäjän päivän kilpailussa haastettiin opiskelijat ja henkilökunta ideoimaan yhdessä: Miten teemme yhdessä JAMKista Suomen yrittäjyyslähtöisimmän ammattikorkeakoulun? Peräti 19 vastausta annettiin. Onnetar poimi Jarkko Tuomisen arvan ja hän voitti taidekirjan. Palkinnosta on ilmoitettu henkilökohtaisesti.\n07.09.2011 klo 14:21 | Kirjoittaja: Pirjo Pohjolainen | Luokka: Kasvatus, Kirjasto, Opetus | Aiheet: JAMK, JAMK kirjasto, lukulaitteet, yrittäjyys, yritystietokannat | 1 kommentti


Reserviläisjärjestöt vakavasti huolissaan reservin koulutusmahdollisuuksista - Reserviläisliitto\nTänään on mediassa noussut esille puolustusministeriön Maanpuolustuskoulutusyhdistykseen (MPK) kohdistama laillisuusvalvonta, jonka seurauksena MPK:n koulutustoimikunta saattaa keskeytyä tai jopa loppua kokonaan. Syynä tähän on ministeriön päätös keskeyttää MPK:n valtionapu. Reserviläisliitto ja Suomen Reserviupseeriliitto pitävät ministeriön päätöstä yllättävinä, koska liittojen saaman tiedon mukaan laillisuusvalvonnassa ei ole ilmennyt väärinkäytöksiä, vaan kyse on lähinnä kirjaustapoihin liittyvistä kysymyksistä.\nSOTVA-koulutuksen lisäksi MPK järjestää varautumis- ja turvallisuuskoulutusta (VARTU), jonka tarkoituksena on kansalaisten yleisten turvallisuustietojen ja -taitojen kartuttaminen ja kehittäminen. Kurssit ovat avoimia kaikille 16 vuotta täyttäneille, ja kursseja on järjestetty vuosittain noin 500.


Valkoisen pallon metsästys: Pienten sammakoiden invaasio\nOlen kyllä pelannut ahkerasti, vaikka blogeja niistä peleistä ei ole syntynyt. Ehkä se, että peli lakkasi välillä sujumasta, on vaikuttanut intoon miettiä golfia. Kivahan se on ollut kävellä kauniilla kentällä, pääasiassa hyvässä säässäkin. Muutaman kerran tuli kastuttua, onneksi on kärryssä sateenvarjon pidin ja ostin GolfSkystä uuden, pidemmän sadesuojan bägillekin. Entinen oli raivostuttava, kun sen huppuosa oli liian lyhyt, joten pitkät mailat eivät mahtuneet huppuun ilman, että kuristusnauha nousi ylös. Jonka jälkeen mailoja ei saanut bägistä pois. Aika monta vuotta tuonkin surkimuksen (liikelahjana saatu) kanssa jaksoin taistella. Nyt silti toivon poutakelejä....\nOlen pelannut nyt aika paljon puolikkaita kierroksia iltaisin, kun työnteko häiritsee harrastuksia. Toisaalta puolikas kierros sopii minulle, koko kierroksella tahtoo selkä ja jalat kipeytyä, varsinkin jos meno on kovin hidasta ruuhkaisesta kentästä johtuen.\nRuuhkaisuudesta puheenollen, ihan kuin golf olisi Keimolassa ollut tavattoman suosittua tänä kesänä. Aiempina kesinä iltaisin mahtui hyvin pelaamaan, nyt on joutunut jopa tunnin odottamaan. Ja parkkipaikkaa saa hakea melkein huoltohallin edestä asti. Yläparkkikselta taisi uuden vinoparkkisysteemin myötä kadota muutamia paikkoja tosin.\nEräänä iltana pienet sammakot ei niin kovin lystikkäitä olleet, kun pelkäsin, että astun greenillä päälle. Niitä oli erityisesti Kirkan 7-väylän greenillä, koska vieressä lammikko. Söpöjä ja pieniä ja paljon. Mihin mahtoivat olla matkalla?\nSeuraavaksi on tiedossa Scramble-kisa Hill Side Golfissa. Parinani on pari vuotta sitten golfin aloittanut nainen, joka on saanut tasoituksensa nyt jo samalle tasolle kuin minulla on nyt,. Itseltäni tälle tasolle pääsemiseen taisi mennä 6-7 vuotta on. Jotkut joko ovat lahjakkaita tai viitsivät harjoitella....\nLähettänyt Blogger Salla klo 14.31\nTunnisteet: Golf, Golf Sky, Hill Side Golf, Keimola Golf, Kirkka, pysäköintipaikat, sadesuojus, sammakko, sateenvarjo, scramble, vinoparkki


Uskomatonta miten aika lentää – kun on talonrakentamisen lisäksi yrityksissäni pitänyt myös vilskettä. Kevään ensimmäisten auringonsäteiden yllättäessä voin todeta että ihana kotini on talven pimeistä päivistä huolimatta edistynyt aikataulussa.\nAinahan talvella voivat pakkaset olla kiusana, hidastaa itse työtä tai siirtää jo sovittuja seinien valupäiviä. Mutta mukana olevat kuvat todistavat että kattoa ollaan seuraavaksi rakentamassa, tässä yhteydessä haluan kiittää urakasta vastanneita Aleksei Kuidunen, Samokat Oy:sta ja käytännössä tontilla ollutta työnjohtajaa - Anton Koiv, hienoa työtä! Olemme sopineet että koko runkoporukan urakka on viimeistään 31.3.2017 valmiina ja nyt siis on vielä kuukausi tähän, niin olemme hyvin aikataulussa.\nItse elän jo tulevaa aikaa.. eli olen neuvotellut niitä tuotteita tai ammattilaisia mitä seuraavaksi tarvitaan. Olen jo saanut sovittua että myös edellisessä kodissani olleet Hans Grohen –tuotteet käsienpesualtaat, suihkut ja hanat tulevat tähänkin kotiini. Nämä tuotteet ovat todellista luxusta, niistä en halunnut tinkiä vaikka budjetti on tiukka. Toinen yhteistyökumppani josta olen erityisen tyytyväinen on Profin, jolta kaikki taloni ikkunat tulevat, erityisen upea tulee olemaan keittiöstä terassille avautuva iso liukuovi. Myös talon sisä- ja ulko-ovista olen jo tehnyt diilin Eduxin kanssa.\nMutta toki tässä vaiheessa moni iso asia on vielä neuvottelupöydällä. Mm. laattojen osalta olen pyytänyt tai pyytämässä tarjouksia mm. Vehoniemen laatasta, Aitokivestä, Samokatilta\n(www.samokat.fi) ja ainakin Laattapisteeltä. Keittiöstä ja muista talooni tulevista kaapistoista pyydän tarjouksia mm. Keittiömaailmasta, Kvik –keittiöiltä, Ikeasta, Samokatilta ja ehkä myös Domus –keittiöiltä.\nNyt kun katto saadaan päälle, alkavat sisätyöt. Ensimmäisenä laitetaan kaikki taloni ikkunat styroksilla umpeen ja sitten sisätiloja aloitetaan lämmittämään. Ensimmäisenä Suomen LVIS\n–kautta tuleva Lvi –urakoitsija aloittaa kaivamalla viemärit soraan, sitten laitetaan styroksit lattialle, laitetaan tarvittavat muut sähköt, verkot jne. ja sitten valetaan lattiat, sekä ylä- että alakertaan samaan aikaan. Tämän jälkeen päästään nostamaan väliseiniä ja sitten jo tilat alkavat hahmottumaan paremmin.\nKauniin kevään tulon myötä – myös kotini, jossa rakkaus asuu - nousee kovaa vauhtia.. pysykäähän matkassa!


hajatuksia ja viritelmiä: Kukko ja kruunu\nKukko ja kruunu\nKauhiasti väsyttäis. Vaikka periaatteessa loman merkeissä mennään jo toista päivää, ylityövapaita kun olen viettämässä (niin, ja sitä keväisen kristillistä juhlaa) kotosalla. Jostain syystä täällä pitää iltaisin kutvata ihan järjettömän myöhään ylhäällä - ja aamulla herätä semminkin ennen kukonlaulua. Että ole tässä sitten virkistäytymässä, kun väsyttää niin jumalattomasti.\nOulussa on vielä lunta - ja paistaa aurinko. Sillä tavoin keväisen lämmittävästi - eilenkin bussipysäkillä seisoskellessani meinasi oikein nokanpäätä kipristää ihanan lämpöiset auringonsäteet. Vallan hurmaavaa - ja jotain, mitä myös helsinkiläisten loskaan ja rapaan toivoisin. En vaan saa itsestäni niin paljoa irti, että menisin yksin tuonne hankeen könöttämään ja auringonpaisteesta nauttimaan. Ehkä huomenna, kun läsnä on myös enemmän noita kohta kolmevuotiaita..?\n[Pojista on pakko tähän väliin todeta, että kovasti ovat taas kasvaneet - ja puheen kehitys on jotain ihan järjetöntä... Kummipoika hurmasi tätiään eilen paitsi kapsahtamalla kaulaan siinä vaiheessa, kun allekirjoittaneella oli vielä takki päällään, myös kysymällä noin toisessa lauseessa, että "onko mitään tuliaisia..?" Serkkunsa kanssa kävimme sitten illemmalla mielenkiintoista keskustelua mm. aiheesta "ruoka on ihmisen bensaa.." Hih ja heh.]\nPääsiäisruuista puheenollen (kun tuolla kommenttiloorassa reseptiikan perässä norkoiltiin): tänään olisi tarkoitus kipaista lihakauppaan ja etsiä sieltä syötäväksi kelpaavaa lammasta. Ei siis mitään villasukanmakuista paistia, vaan joko ihan filettä tai sitten sellainen vitsikäs kruunu. [Lanpaankruunu siis, ei prinsessan.] Saaliista riippuen meillä syödään sitten viikonloppuna joko perinteistä kruunullista lammasta - tahi sitten värkkään kreikkalaishenkisesti kleftikoa ja muita välimerellisiä lisukkeita. We'll see. Jotain reseptiikkaa pitäisi ehken vielä etsiä - harvemmin kun tulee tuota lampaankruunua esimerkiksi valmistettua. Eli esimerkiksi ei koskaan aiemmin.\nEipä siis muuta kuin rauhallista ja munarikasta pääsiäistä itse kullekin säädylle. Röllimunat on meidän suvun pääsiäiskukon mukaan kuulemma niitä parhaimman makuisia - niihin kun on sekoitettu valkoista suklaata sen iänikuisen bulguurialaisen bulkkisuklaan kaveriksi. *namskis*\nLähettänyt Kirsi klo 09:50\nMyöhästä tää nyt on kertoo, mut jamie oliverilla on joku juttunen lampaankruunusta... btw: hulppea juttu Haaraldista. Vahingoniloisena naureskelen täällä. On kissat ihania.\nKiitokset vinkistä mari - me mentiin tällä kertaa SK:n reseptien mukaan ja ihanaista oli :). Palaan ohjeistukseen myöhemmin.\nHaaraldin kuulumisia lisää loppuviikosta. Pääsen kissavahdiksi taas keskiviikkona. Tiiserinä kerrottakoon tosin, että tällä hetkellä tädin päätä vaivaa lähinnä akuutti kysymys siitä, tarviiko kissat viisumia Jenkkeihin..?\n(Lue: mä sain sen työn..Ameriikasta..:))) Palaan tähänkin tarkemmin, kun sopimuksia sun muita on enemmän takataskussa.)\nONNEA HULLUNA (vielä kerran...)!!


Smoky eyes -silmämeikki on syksyn juttu - MTV.fi\nSmoky eyes -silmämeikki on syksyn juttu\nLifestyle > Lifestyle Julkaistu 21.09.2009 23:59 (Päivitetty 12.09.2011 10:11)\nKuva: Tommi Penttinen Copyright MTV Oyj/Tommi Penttinen\nVahva smoky eyes -tyylinen silmämeikki on tämän syksyn trendijuttu. Muodikas meikki syntyy rajauskynää ja luomiväriä apuna käyttäen.\nHelmen muuttumisleikkiin saapunut Satu Wertti yllättyi, kun meikkitaiteilija Riia Koivisto kertoi tekevänsä naiselle smoky eyes -tyylisen silmämeikin. Hentoon silmämeikkiin tottunut nainen oli kuitenkin innoissaan, kun meikki oli valmis. Vahva silmämeikki toi Sadun silmät kauniisti esille.\nRiia teki silmämeikin rajauskynää ja luomiväriä apuna käyttäen. Luomivärille tehtiin pohjustus käyttämällä rajauskynää. Smoky eyes -tyyppinen silmämeikki viimeisteltiin käyttämällä ruskeaa ja turkoosia luomiväriä. Vahvemmasta silmämeikistä pitävä voi käyttää luomella myös yhtä tummaa luomiväriä.\nUudet meikkivärit Sadulle\nSadun silmämeikissä käytettiin Nivean uutuusluomivärejä, jotka on suunnitellut alusvaatesuunnittelija Chantal Thomass. Sadulle valittiin luomivärikokoelmasta turkoosin ja ruskean sävyt.\nSamettisenpehmeä luomiväri sisältää silikonia, joka saa sen levittymään helposti ja kestämään pitkään. Helmiäis- ja väripigmentit korostavat silmien muotoa, antavat kaunista satiinin hohdetta tai luovat intensiivisiä väriefektejä ja dramaattisen ilmeen. Luonnollinen puuteri poistaa rasvaisuuden ja tekee lopputuloksesta kauniin tasaisen. Lue lisää tuotteesta!


Helmikuun jäsentapahtuma – LinkedIn - Kasva vaikuttajaksi somessa - Vaikuttajaverkosto WoMan ry\nHelmikuun jäsentapahtumassa WoManin jäsen, LinkedIn-asiantuntija ja uracoach Kati Saario opasti meitä LinkedInin tehokäyttöön. Nykyisin arvostetaan asiantuntijaa, joka on avoin, tuo esille omia näkemyksiään sekä keskustelee ja pyrkii vaikuttamaan. Näkyvyys somessa kasvattaa verkoston luottamusta henkilön asiantuntemukseen. Kati rohkaisi womanilaisia hyödyntämään LinkedIniä, koska se on maailmanlaajuinen kanava nimenomaan työhön liittyvään some-näkyvyyteen. LinkedInissä vaikutat, saat näkyvyyttä, opit ja pysyt ajan tasalla siitä, mihin oma alasi on kehittymässä. Suomessa LinkedInin käyttöaste on vielä esim. muita Pohjoismaita alhaisempi.\nKati neuvoi meitä, että LinkedIn-profiilissa kannattaa panostaa valokuvaan, otsikkoon sekä tiivistelmään. Käytä profiilissasi sellaisia asiasanoja, joilla haluat tulla löydetyksi eli jotka kuvaavat osaamistasi ja uratoiveitasi. Suuntaa näkökulma tulevaisuuteen, siihen missä haluat kehittyä.\nAjantasaisen profiilin lisäksi jätät LinkedIniin muistijälkeä erilaisella sisällöntuotannolla ja aktiivisuudella. Näkyvyyttä saat parhaiten keskustelunavauksilla ja esimerkiksi kysymällä muiden käyttäjien näkemyksiä johonkin asiaan. Kati haastoi meitä olemaan rohkeita: kannattaa laittaa itsensä likoon tuomalla esille omaa persoonaa, kertomalla tarinoita, herättämällä tunteita. Kannatta kuitenkin muistaa, mikä on LinkedIn-strategiasi: keitä haluat puhutella, missä asioissa haluat tulla löydetyksi.\nTilaisuus pidettiin Maria 01:n tiloissa eli entisessä Marian sairaalassa, nykyisessä start up –yritysten yhteisössä. Maria 01 tarjoaa edullisia tiloja ja verkostoitumismahdollisuuksia alkuvaiheen start up –yrityksille historiallisessa ja persoonallisessa miljöössä.\nKiitos Katille arvokkaista LinkedIn-neuvoista ja kaikille iltaan osallistuneille vilkkaasta keskustelusta!\nMaaliskuun jäsentapahtuman aiheena oli The Upright ProjectVuosi aloitettiin tuttuun tapaan business speed dating -tapahtumalla


PIENOISAUTOILUN KOULUTUSPÄIVÄ 6.4.2019 VANTAALLA — Fullspeed RC\nPIENOISAUTOILUN KOULUTUSPÄIVÄ 6.4.2019 VANTAALLA\nLauantaina 6.4.2019 klo 9-15 järjestetään pienoisautoilusta kiinnostuneille toimitsijoille koulutuspäivä. Päivän aikana käydään läpi ajankohtaisia asioita, joita tarvitaan kilpailun järjestämiseen. Tätä koulutusta voi hyödyntää pienoisautoilun perustason tai päätason toimitsijalisenssiä haettaessa. Koulutus pidetään liiton toimistolla osoitteessa Kellokukantie 7, 01300 Vantaa.\nTilaisuudessa on tarjolla kahvit ja lounas, tilaisuuden hinta on 20 euroa /hlö. Ilmoittautuminen koulutukseen tapahtuu KITI-järjestelmän koulutuskalenterin kautta 31.3.2019 mennessä. Maksimiosallistujamäärä on 25 henkilöä. Varaathan siis paikkasi nopeasti!\nLisätietoja AKK:n sivulla\nNewer PostKesäkausi aluillaan\nOlder Post2019 ensimäiset aloittelijarallit ajettu!


Cities on the Move -näyttely sai alkunsa 1990, kun Hans-Ulrich Obrist ja Hou Hanru muuttivat samaan aikaan Pariisiin. Kuraattorien välille virisi vilkas keskustelu, jonka edetessä Hou esitteli Obristille Kiinan ja Hong Kongin taidetta. Obrist innostui aiheesta ja ryhtyi tutkimaan itää. Wienin Secession ei ollutkaan vaikea saada paria innostumaan Aasia-aiheisen näyttelyn kokoamisesta.\nOBRIST: Yleensä kuraattorit tietävät mitä etsivät, mutta meidän tutkimustyömme oli monimutkainen prosessi. Emme tehneet valmista näyttelykonseptia, vaan meille alkoi vasta matkustellessamme paljastua koko urbaanien olosuhteiden monimutkaisuus. Tämän tutkimuksen tuloksena alkoi selvitä, että näyttelyn aiheena olisi kaupunki ja sen dynaamiset muuttujat. Kaupunki ei ole koskaan staattinen, se ei nuku koskaan. Näistä aineksista kehitimme näyttelyn, joka on itsekin koko ajan liikkeessä.\nHOU: Ideamme liittyy myös globalisaatioon. Tyynenmeren alueen rooli on maailmanlaajuisesti yhä tärkeämpi ja me halusimme esittää Aasian urbaanien alueiden räjähdysmäisen kasvun. Halusimme tarkastella taiteidenvälistä toimintaa, siis eri ihmisiä, jotka tekevät luovaa työtä ja kaupunki on paras paikka tehdä tätä tutkimusta. Halusimme korostaa, että näyttely on eräänlainen laboratorio, emmekä vain asettaa jotain esille. Näyttely on eräänlainen performanssi, joka kiertää paikasta toiseen: Wien, Bourdieux, New York, Kööpenhamina, Lontoo, Helsinki. Yritämme saada joka paikassa aikaan eri näyttelyn, joten kyseessä on jatkuva evoluutio.\nOBRIST: Joka kerran kun näyttely saapuu uuteen paikkaan se ammentaa jotain myös paikallisesta kontekstista. Näyttely on yhtä aikaa paikallinen ja globaali, sillä haluamme näyttää jännitteen näiden kahden käsitteen välillä. Haluamme lisäksi tuoda esille kaupunkien sisäisiä jännitteitä. Japanissa rakennetaan valtavia pilvenpiirtäjiä, rakennusten korkeudet nousevat yli kilometrin, mutta toisaalta kaupungit ovat entistä alttiimpia liikenteelle ja saasteille. Näyttely ei esittele kaupunkia vaan se on kaupunki ja toimii kuten kaupunki.\nHOU: Minne tahansa tämä ikuisessa liikkeessä oleva kaupunki meneekin, se on läheisessä yhteydessä paikalliseen kulttuurielämään. Organisoimme paljon yhteistyötä aasialaisten ja Aasiassa työskentelevien eurooppalaisten sekä paikallisten taiteentekijöiden välillä.\nOBRIST: Arkkitehdit kuten Peter Cook ja Cedric Price, ovat kiinnostaneet monia aasialaisia opiskelijoita, mutta olleet toisaalta itse vaikuttuneita japanilaisista metropoleista. Näin oppilaista tuli opettajia ja he vaikuttivat välillisesti lukuisiin eurooppalaisiin arkkitehteihin.\nHOU: Vaihto Aasian ja nk. lännen välillä on ajankohtainen asia. Varsinkin arkkitehtuurin parissa on jatkuvasti nähtävissä merkkejä molemminpuolisesta vuorovaikutuksesta, joka näkyy esimerkiksi uutena urbaanina suunnitteluna. Tämä vaihto on mielenkiintoista ja se on luonut kokonaan uuden eurooppalaisen sukupolven.\nHOU: Vaikka puheissamme korostamme arkkitehtuurin osuutta, nykytaiteella on näyttelyssä hyvin merkittävä rooli. Sen suhde urbaaniin tilanteeseen on läheinen. Olemmekin kutsuneet mukaan taiteilijoita, jotka ovat käsitelleet aihetta suoraan. Toisaalta aasialaisen taiteen merkitys kasvaa yhä maailmanlaajuisemmaksi. Monet taiteilijat elävät Aasian ja Euroopan välillä. Heidän työnsä on eräänlainen silta, joka yhdistää nykytaidetta ja nykykulttuuria. Näyttelyssämme on lukuisia taiteilijoita, jotka asuvat Euroopassa, mutta matkustavat säännöllisesti Aasiaan tehden monenlaisia asioita ympäri maailmaa. He työskentelevät silloin tällöin myös arkkitehtuurin ammattilaisten kanssa.\nOBRIST: Vuosituhannen lopussa halutaan rikkoa rajoja, mutta taiteidenvälisyyteen on vaikea päästä. Siitä puhutaan usein konferensseissa ja paneeleissa, mutta koskaan ei riitä aikaa itse asiaan. Cities on the Move on liikkuva taiteidenvälinen projekti, joka saattaa eri alojen taiteilijat yhteen. Taiteilijat ja arkkitehdit ovatkin kehittäneet spontaanin tavan tehdä yhteistyötä tässä jatkuvasti muuttuvassa prosessissa. Tämä on yksi niistä perusasioista, jotka halusimme toteuttaa. Emme voi tarkastella visuaalista kulttuuria kapeana kenttänä, joka kuuluisi vain taiteilijoille tai arkkitehdeille vaan siihen kuuluu mm. laaja populaaritaide. Tämän yritämme näyttelyllä kertoa.\nYleisö saa taiteen toimimaan\nHOU: Myös yleisöllä on näyttelyssä merkittävä rooli. Monet taiteilijat esittävät taideteoksia tai projekteja, jotka eivät toimisi ilman yleisön osanottoa. On siis hyvin tärkeää saada taiteilija ja yleisö kohtaamaan. Me vain yritämme luoda sellaisen paikan, jossa sulautuminen tapahtuu.\nOBRIST: Ajatus sulautumisesta liittyy Cities on the Moven verkostoluonteeseen. Näyttely koostuu soluista, jotka toimivat suhteessa toisiinsa. Mutta näyttelyn lonkerot ulottuvat myös sen ulkopuolelle, kaupunkiin. Siten museosta tulee osa kaupunkia. Kaupunki on museossa, mutta myös museo levittäytyy kaupunkiin. Näyttelyn tehtävänä on näyttää verkoston mahdollisuudet. Museo ei ole enää absoluuttinen totuus vaan relativistinen totuus, jota ympäröivät toiset relativistiset totuudet. Tämä ei tarkoita sitä, että museo olisi vähemmän tärkeä, se säilyy merkittävänä.\nHOU: Verkossakin on solmukohtia, joten museo on paikka jossa yhteys korostuu. Toisaalta verkostosta puhuminen tarkoittaa myös kaupunkien verkostosta puhumista. Meillä on paljon verkkoprojekteja, jotka ovat olemassa näyttelyssä, mutta itse asiassa ne tapahtuvat ympäri maailmaa. Linkit eivät ole mukana ainoastaan ulkopuolisena näyttelyn osana vaan integroituna näyttelyyn.\nHOU: Halusimme myös osoittaa, että merkityksiä voi muodostaa lukemattomilla eri tavoilla. Sen sijaan että rajoittaisimme tulkintaa yritämme stimuloida kaikkia mahdollisuuksia ja saada katsoja antamaan oman merkityksensä töille omia kokemuksiaan apuna käyttäen. Koko näyttely on avoin systeemi. Tällainen näyttely on aina haaste sekä instituutiolle, kuraattoreille, taiteilijoille ja yleisölle, jopa medialle. Me haluamme luoda elävän tapahtuman, jossa katsoja voi osallistua ja lähteä seikkailulle tuntemattomaan, emme esitellä kivoja töitä ja nokkelia ideoita. Vuosituhannen vaihteessa kulttuuri käy läpi suuren mutaation, jonka tulos on tuntematon. On olemassa niin paljon mahdollisuuksia ja muutoksia ja yritämme olla valmiita kohtaamaan nämä muutokset.\nOBRIST: Näyttelyä voi verrata venäläiseen maatuskaan. Jokainen näyttelyn osa kätkee sisäänsä jotain muuta. Cities on the Move on paikka, jonne yleisö kutsutaan löytämään näyttelyitä näyttelyn sisältä. Meille on hyvin tärkeää, että näyttely on monimuotoinen. Minusta on kauhea mennä museoon, jossa ei ole kuin yksi mahdollinen kulkusuunta, aivan kuin laskettelurinteessä. Me olemme ehdottomasti sitä vastaan, että yleisö ohjataan näyttelyn läpi kuin karjalauma. Cities on the Move on siinä mielessä vastarinnan ilmaus.\nHOU: Vastustamme myös kaikkea institutionaalista turvallisuutta. Kulttuurimme takertuu helposti turvallisuuteen, me yritämme tuoda esiin jotain vitaalia ja odottamatonta, joka on avoinna kaikille tulevaisuuden mahdollisuuksille. Esimerkiksi teosten vakuutukset ovat taloudellinen, eivät älyllinen asia.\nOBRIST: Lisäksi vastustamme kaikenlaisia tarkistuslistoja. Yleensähän kuraattori tekee listan asioista ja taiteilijoista, jotka näyttelyynsä haluaa. Sitten hän käyttää kaksi vuotta siihen, että saa kaiken listalla olevan. Tämä näyttely on ehdottomasti tarkistuslistamentaliteettia vastaan.\nNykyaikainen =/ länsimainen\nHOU: Kaupunkien laajeneminen on uuden talouden liikkeellepaneva voima maailmanlaajuisessa mittakaavassa. Puhumme todella uudesta tavasta hahmottaa taloutta: vastakkainasettelusta Euroopan ja muun maailman välissä. Nykyaikaisuus määritellään nyt uudestaan.\nOBRIST: Modernisaatio ei tarkoita länsimaistumista. Emme yritä määritellä aasialaisen kaupungin kliseetä vaan ylistämme vastakkainasetteluja. Cities on the Move on myös opettavainen näyttely, sillä se esittelee Euroopassa suurelta osin tuntemattoman osan Japanin ja Singaporen arkkitehtuuria, joka on syntynyt 60-luvulla sekä kokonaan uuden sukupolven arkkitehteja ja urbanisteja, jotka ovat organisoituneet 90-luvulla. He ovat aloittaneet mielenkiintoisen keskustelun, joka ei enää kulje Lontoon tai New Yorkin kautta kuten aiemmin.\nHOU: Aasiassa on taiteilijaverkosto, joka rakentaa omia vaihto-ohjelmiin perustuvia instituutioitaan. Halusimme tuoda tämän kansainvälisen yleisön tietoisuuteen, sillä se tulee olemaan maailmanlaajuisesti ensi vuosisadan eteenpäin ajava voima.\nOBRIST: Tuk tuk -teos kuvaa hyvin koko näyttelyä, joka on itsekin kuin road movie. Näyttely on hyvin orgaaninen ja muuttuu jatkuvasti. Muutoksia ei ole suunniteltu etukäteen, ne vain tapahtuvat. Olemme pikku hiljaa oppineet, miten tällaista näyttelyä tehdään. Tämä toimii parhaiten silloin kun näyttelyarkkitehti on osa työryhmäämme. Halusimme rakentaa Kiasmaan jotain täysin erilaista. Olimme kutsuneet Shigeru Banin, nuoren japanilaisen arkkitehdin, tekemään pahvitalon Lontoon Cities-näyttelyyn ja nyt pyysimme häntä näyttelyarkkitehdiksi Helsinkiin. Shigeru Ban oli luonteva valinta, sillä hän on saanut paljon vaikutteita Alvar Aallon töistä. Itse asiassa hän kehitti pahviset talonsa nähtyään Suomessa Aalto-näyttelyn. Myös Aasian taloudellinen ahdinko on vaikuttanut hänen töihinsä.\nHOU: Kun aloimme suunnitella näyttelyä, Aasian talous näytti valoisalta. Mutta sitten yhtäkkiä kriisi alkoi. Monet ihmiset ovat epätoivoisia, mutta useat työskentelevät lujasti keksiäkseen uusia ratkaisuja ja selviytymiskeinoja. Halusimme esittää näyttelyssä myös tämä näkökulman. On taiteilijoita, jotka kritisoivat epätasapainoa ja arkkitehtejä, jotka keksivät käytännöllisempiä tapoja selvitä kriisistä. Tästä syntyy uusi tapa ajatella kaupunkielämää. Shigeru Ban on yksi niistä, joka toi esiin ekologisia keinoja selvitä kriisistä. Yksi johtoteema hänen työssään on Koben maanjäristys, jonne hän suunnitteli pahvisen hätätalon kodittomille. Erikoisten asioiden ideoiminen on tyypillinen reaktio kriisiin ja keino selvitä siitä. Modernisaatio Aasiassa sisältää myös tämän näkökulman.\nOBRIST: Kiasman sijainti keskellä kaupunkia tekee siitä Cities on the Move -näyttelyn kannalta hyvin mielenkiintoisen. Toivomme, että rakennuksen arkkitehtuuri tukee näyttelyä, sillä siitä löytyy sekä inhimillinen että nykyaikainen puolensa. Steven Hollin high tech -julkisivut ja toisaalta inhimillinen sisätilojen suunnittelu luo jännitteen, joka on havaittavissa koko näyttelyssä. Cities on the Move testaa, miten ristiriitainen ja harmoninen näyttely voi olla yhtä aikaa. Syrjäinen kaupunki muodostuukin uudeksi keskukseksi\nHOU: Helsinki on Euroopassa tavallaan samassa asemassa kuin Aasia maailmassa. Se on syrjäinen ja se joutuu jatkuvasti neuvottelemaan omasta identiteetistään. Tämä vuoksi suomalainen ja aasialainen ajattelu ovat jollain alitajuisella tasolla saman kaltaisia, vaikka kulttuurit ulkoisesti poikkeavatkin täysin toisistaan.


Kotus ja verkko - Kotimaisten kielten keskus\nKotus ja verkko. Kun Kotimaisten kielten tutkimuskeskus perustettiin 40 vuotta sitten, nämä sanat ymmärrettiin eri tavalla kuin nykyään.\nKotus tarkoitti ’tilapäisesti kyhättyä (havu)majaa, (lauta)hökkeliä’. Verkko oli ennen muuta ’langasta (köydestä) solmittu harva kudos’, ja sanaa käytettiin ’myös muuten aikaansaaduista rei’ikkäisistä valmisteista’. Näin sanoja selitetään 1900-luvun alkupuoliskon kieltä kuvaavassa Nykysuomen sanakirjassa.\nTätä nykyä verkosta tulee useimmille ensimmäiseksi mieleen internet, siis netti. Kotuksen moni osaa yhdistää Kotimaisten kielten keskukseen ja vaikkapa www.kotus.fi-verkkosivuihimme.\nMaailma muuttuu. Kotimaisten kielten tutkimuskeskuksessa oli vuoden 1991 alussa 19 mikroa. Niistä verkossa oli yksi. Vuoden 1995 loppuun mennessä mikroja oli 50. Niistä verkossa oli 40.\nVuoden 1996 suunnitelmassa kerrotaan, että tarkoituksena on siirtyä ”vähitellen Unix-käyttöjärjestelmäympäristöön” ja siirtää tuohon ympäristöön myös ”WWW-tiedotusjärjestelmä”. Nykykielellä siis verkkosivut. Ne oli vähäeleisesti pantu pystyyn edellisenä vuonna.\nNyt, kaksikymmentä vuotta myöhemmin, kaikilla Kotimaisten kielten keskuksen työntekijöillä on koneet. Kaikilta koneilta pääsee nettiin.\nKotuksen moninaisia verkkopalveluja käyttävät päivittäin tuhannet ihmiset. Sivujamme avataan joka vuosi miljoonia kertoja. Olemme aktivoituneet kielitiedon tarjoajina ja kielikeskustelijoina myös sosiaalisessa mediassa.\nKotus ja verkko mahtuvat nyt luontevasti samaan lauseeseen. Ja yhä useammat ihmiset ne siihen myös sovittavat.\nTietoa Kotimaisten kielten keskuksen verkkopalveluista\nKun uudet asiat pikkuhiljaa arkipäiväistyvät, myös niihin liittyvät käsitteet virtaviivaistuvat.\nAinoa minua edelleen askarruttava termi on tablettitietokoneelle sopiva lyhyt termi. Kannettava tietokone on läppäri, kannettava puhelin on kännykkä, mutta mikä sormitietokone on? Tabletti on pitkä sana ja voi sekoittua pilleriin tai ruokapöydän aluseen. Tabi tai täbi?\nToivottavasti ei ainakaan tabu.\n@Hippimönkiäinen: Useimmiten kuulee puhuttavan "täppäreistä", mutta itse ihastuin "lääppäri"-sanaan. :)\nItse olen alkanut käyttää tablettitietokoneestani ruotsin kielestä (pekplatta) johdettua nimitystä platta.\nJuttu sanoo: ”Olemme aktivoituneet kielitiedon tarjoajina ja kielikeskustelijoina myös sosiaalisessa mediassa.” Mitä loppuosa tarkoittaa? Millä some-foorumilla Kotus esiintyy ja osallistuu?\nTietoa Kotuksen sosiaalisen median toiminnoista on sivuillamme: http://www.kotus.fi/kotus/kotus_verkossa/sosiaalinen_media.\nOikea puhekielinen nimi sormitietokoneelle on tietenkin Pelit-lehden lanseeraama täppäri, jota sittemmin on kielemme ylin auktoriteetti Aku Ankka -lehtikin käyttänyt.\nMutta tokko Kotuksessa ainakaan enää ysärillä mikrotietokoneita oli - henkilökohtaisia tietokoneita varmasti!\nSomessa on yleensä hyvä vastata suoraan siihen, mitä kysytään. URLien heittely vaikuttaa... heittelyltä. Eihän tuon URLin takaa löytyvien tietojen kertomiseen olisi kauaa mennyt.\nSiis Kotus on somessa suunnilleen tällä blogilla ja Facebookin virkakielipalstalla, jonka kuvauskin on ”Sivun tavoite on kannustaa virastoja hyvään virkakieleen ja tuoda esille virkakieleen liittyvää tietoa” ja sisältö näköjään Kotuksen tiedotteita. Tai ei oikeastaan niitäkään, vaan tiedotteiden mainoksia. Tosi kummallista, että siellä ei ole vilkasta ja antoisaa keskustelua!\nEi ole ihan taidettu sisäistää, mitä some on. Tai siis on ymmärretty asia ihan toisin kuin useimmat ymmärtävät.\nKielitoimiston neuvontapuhelimet ovat kesätauolla koko heinäkuun. Verkkosivuja ei päivitetä 22.6.–31.7.\t...


Korujen tekoa lasten kanssa\nLasten kanssa on ihana askarrella. Varsinkin, kun oma 9-vuotias tyttö on innostunut korujen tekemisestä ja nyt innostunut tekniikoidenkin oppimisesta. Tytön ensimmäinen vaijerikoru syntyi söpöistä mandariini-fimohelmistä (tosin vaaleanpunaisista). Korujen värkkäyksen lisäksi tyttö on innostunut valokuvaamisesta, tämän mandariinikorun kuvauksen hoiti alusta loppuun tyttö itse. Aikaisemmin teimme tytölle yhdessä kakkukorut.\nLähettänyt Korukarpalo klo 12.20 Ei kommentteja:\nTämän kesän pidempi reissu tehtiin Barcelonaan, Espanjaan. Sieltä otin mukaan rantahiekkaa, ja nyt se on pullotettu avaimenperään tai ehkäpä ripustan sen vielä kesäkassiin."May you always have a shell in your pocket & sand between your toes". Olkoon taskussasi aina simpukka ja hiekkaa varpaidesi välissä..\nLähettänyt Korukarpalo klo 1.11 Ei kommentteja:\nJoka vuosi jotain käsintehtyä\nJoka vuosi yritän antaa läheisille jotain käsintehtyä. Tänä vuonna tyttären 9-vuotissynttäreiksi tein kaulakorun värikkäistä vähän muodokkaammista simpukankuorihelmistä. Hopeoituja välihelmiä ja lukko, tämä ei muuta kaivannutkaan. Kaulakoru + rannekoru - ihan hauskat tulivat, ja saajakin tuntui tykkäävän.\nLähettänyt Korukarpalo klo 21.26 Ei kommentteja:\nKorukarpalo goes vintage\nKauan olen vintage-tyylisiä koruja mielessäni suunnitellut ja pikkuhiljaa materiaaleja haalinut.. Kohta on kokonainen vintage-kokoelma syntymässä! Yksi ensimmäisistä "tuotannossa olevista" tuotteista on kapussikoru, johon voi laittaa millaisen kuvan ikinä haluaa. Kaikkein kätevin on esim. koulukuvan passikuvakoko. Tässä yksi lahjaksi annettava koru, jossa käytetty n. 2,5cmx 3,5cm koulukuvaa. Koruntekijä huomaa tässäkin yhden suurimmista haasteista; valokuvaamisen. Kuva ei tee ikinä oikeutta koruille, ne ovat luonnossa aina jotenkin kauniimpia. Tässä kapussikorussa lasi heijastaa mm. ikkunoista tulevan valon. Tämä koru on tehty antiikkipronssatuista korunosista ja lasista.\nLähettänyt Korukarpalo klo 3.53 Ei kommentteja:\nTervetuloa Korukarpalon blogiin!\nKorukarpalon puoti syntyi syksyllä 2014. Käsillä tekeminen on ollut kauan rakas harrastukseni, monenlaista olen tehnyt; pienkalusteiden entisöintiä, kipsitöitä, koristemaalausta, korujen tekemistä, sisustamista, korttien ja pikkutaulujen tekemistä jne... Vanha blogini "Decormade by Sipe" kertoi jotain tekemisistäni. Tervetuloa seuraamaan uutta blogia, jossa on tarkoitus - aina kun ehtii - kertoilla korujenteon ja askartelun maailmasta kuten se minulla tulee vastaan :-).\nLähettänyt Korukarpalo klo 5.36 Ei kommentteja:


Yksinomaan teidän tyytyväisyys tiimimme on valmis herkullinen pornografisia videoita parhaista kokoelmista aikuisten elokuvia. Esittämä suorapuheinen video leikkeen Hieronta malminkartano seksi dvd avulla voit buzz pois eri kohta uksia tyylikkäin kaikkia mahdollisia tyyppejä. Olemme käyttäneet monta tuntia poimia tämä poikkeuksellinen materiaali Hieronta malminkartano seksi dvd, joka on mahdollista katsella ja tarkistaa paitsi koti tieto kone, mutta myös erilaisia mobiili älypuhelimet ja puhelimet. Rentoudu ja alkaa juhlia video erinomainen laatu ja täydellinen ääni, joka antaa sinulle mahdollisuuden sukeltaa maailmaan eroottinen sankareita.\nKovaa panoa seksitreffit vaasa\nFinnkino helsinki kinopalatsi lahti seksi\nVanhaa naista seksitreffit pirkanmaa\nHieronta korso escort girl turku\nSuomi 24 seksi kallaveden jäätilanne\nEscort tartu thai hieronta kemi\nHow to eat pussy guide seksivideo suomi\nShemale mistress ilmaiset seksi videot